Oficiālais Vēstnesis L 336 , 23/12/2003 Lpp. 0006 - 0007



Eiropas Parlamenta un Padomes Regula (EK) Nr. 2257/2003 (2003. gada 25. novembris), ar ko groza Padomes Regulu (EK) Nr. 577/98 par darbaspēka izlases veida apsekojuma organizēšanu Kopienā, lai pielāgotu apsekojuma mainīgos lielumus (Dokuments attiecas uz EEZ) EIROPAS PARLAMENTS UN EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 285. pantu, ņemot vērā Komisijas priekšlikumu, pieņemot lēmumu saskaņā ar Līguma [1] 251. pantā noteikto procedūru, tā kā: (1) Darbaspēka izlases veida apsekojumiem, kas jāveic saskaņā ar Padomes Direktīvu (EK) Nr. 577/98 [2], ir adekvāti jāatspoguļo jaunās un jaunveidojošās pazīmes darba tirgū. (2) Saskaņā ar Eiropas Sociālās politikas darba kārtību, ko pieņēma Nicas Eiropadome 2000. gada decembrī, Padomes 2002. gada 18. februāra Lēmumu 2002/177/EK par dalībvalstu nodarbinātības politikas pamatnostādnēm 2002. gadam [3] un Padomes 2002. gada 21. jūnija Ieteikumu 2002/549/EK par dalībvalstu un Kopienas ekonomiskās politikas vispārīgām nostādnēm [4] veids, kādā tiek organizēts darbs, ir jāpielāgo gan uzņēmumu, gan indivīdu vajadzībām. (3) Apsekojuma mainīgie lielumi, kas paredzēti Regulā (EK) Nr. 577/98, tika noteikti atbilstīgi tā laika statistikas vajadzībām un tolaik valdošajai situācijai darba tirgū. (4) Datu vākšana nedrīkst radīt respondentiem slogu, kas nav samērojams ar rezultātiem, kādu apsekojuma lietotāji var pamatoti cerēt iegūt. (5) Komisija ir apspriedusies ar Statistikas programmas komiteju, kas izveidota ar Padomes 1989. gada 19. jūnija Lēmumu 89/382/EEK, Euratom [5]. (6) Tādēļ ir attiecīgi jāgroza Regula (EK) Nr. 577/98, IR PIEŅĒMUŠI ŠO REGULU. 1. pants Ar šo 4. pantu Regulā (EK) Nr. 577/98 groza šādi: 1. Panta 1. punkta b), c), d) un g) apakšpunktus aizstāj ar šādiem: "b) darba statuss: - darba statuss pārskata nedēļā, - aizvien turpināta algas saņemšana, - iemesli, kādēļ nav strādājis, kaut arī ir bijis darba attiecībās, - darba meklējumi personai, kas nav nodarbināta, - meklējamā darba veids (pašnodarbinātais vai darbinieks), - darba atrašanai izmantotās metodes, - iespēja sākt darbu; c) pamatdarba mainīgie lielumi: - profesionālais statuss, - vietējās vienības ekonomiskā aktivitāte, - amats, - pārraudzības kompetence, - vietējā vienībā strādājošo personu skaits, - darba vietas valsts, - darba vietas reģions, - gads un mēnesis, kad persona uzsākusi strādāt pašreizējā darbā, - valsts nodarbinātības dienesta līdzdalība pašreizējā darba atrašanā, - darba pastāvīgums (un iemesli), - pagaidu darba vai ierobežota ilguma darba līguma ilgums, - pilnas slodzes/pusslodzes atšķirība (un iemesli), - līgums ar pagaidu darba devēju, - darbs mājās; d) nostrādātās stundas: - nedēļā parasti strādājamo stundu skaits, - faktiski nostrādāto stundu skaits, - virsstundu skaits pārskata nedēļā, - galvenais iemesls, kādēļ faktiski nostrādātās stundas atšķiras no normālā darba laika ilguma;" "g) darba meklējumi: - meklējamā darba veids, - darba meklējumu ilgums, - personas stāvoklis tieši pirms darba meklējumu sākšanas, - vai ir reģistrējusies valsts nodarbinātības dienestā un vai saņem pabalstu, - vēlēšanās strādāt personai, kas darbu nemeklē, - iemesli, kādēļ persona nav meklējusi darbu, - aprūpes iestāžu trūkums." 2. Panta 1. punktu papildina ar šādu apakšpunktu: "n) netipiski darba laiki: - darbs maiņās, - darbs vakaros, - nakts darbs, - darbs sestdienās, - darbs svētdienās." 3. Panta 2. punkta trešo ievilkumu aizstāj ar šo: "— ad hoc modulī ir ne vairāk kā 11 mainīgo lielumu." 4. Pievieno šādu punktu: "4. Pēc Komisijas priekšlikuma mainīgo lielumu sarakstu, šeit turpmāk – "strukturālie mainīgie lielumi", var noteikt no apsekojuma mainīgajiem lielumiem, kas norādīti 1. punktā un kas jāapseko vienīgi kā gada vidējie mainīgie lielumi par 52 nedēļu pārskata periodu, nevis kā ceturkšņa vidējie mainīgie lielumi. Strukturālo mainīgo lielumu sarakstu sastāda un izlases minimālo izmēru un apsekojumu biežumu nosaka saskaņā ar 8. pantā noteikto procedūru. Spānija, Somija un Apvienotā Karaliste pārejas laikā līdz 2007. gada beigām var apsekot strukturālos mainīgos lielumus, par pārskata periodu ņemot tikai vienu ceturksni." 2. pants Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 25. novembrī Eiropas Parlamenta vārdā — priekšsēdētājs P. Cox Padomes vārdā — priekšsēdētājs L. Moratti [1] Eiropas Parlamenta 2003. gada 2. septembra atzinums (Oficiālajā Vēstnesī vēl nav publicēts); Padomes 2003. gada 4. novembra lēmums. [2] OV L 77, 14.3.1998., 3. lpp. Regulā jaunākie grozījumi izdarīti ar Komisijas Regulu (EK) Nr. 2104/2002 (OV L 324, 29.11.2002., 14. lpp.). [3] OV L 60, 1.3.2002., 60. lpp. [4] OV L 182, 11.7.2002., 1. lpp. [5] OV L 181, 28.6.1989., 47. lpp. --------------------------------------------------